《鸿门宴》
宋代·刘翰

江东遥遥八千骑，大战小战七十二。
刘郎晓鞭天马来，踧踏长十开帝里。
子婴已降隆准公，君王置酒鸿门东。
张良已去玉斗碎，三月火照感阳红。
绣衣归来日将夜，可惜雄心天不借。
当时已失范增谋，尚引长戈到垓下。
刁斗乍急营垒惊，夜深旗尾秋风横。
玉帐佳人不成梦，月明四面闻歌声。
拔剑相看泪如雨，我作楚歌君楚舞。
明朝宝马一声嘶，江北江东皆汉土。

作者简介：刘翰，字武子（一说武之），长沙（今属湖南）人，光宗绍熙中前后在世。曾为高宗宪圣吴皇后侄吴益子琚门客，有诗词投呈张孝祥、范成大。久客临十，迄以布衣终身。今存《小山集》一卷。事见《两宋名贤小集》卷三○五、《沅湘耆旧集》前编卷二三小传。
刘翰诗，以毛晋汲古阁影宋《六十家集》本为底本。校以影印文渊阁《四库全书·两宋名贤小集》（简称名贤集），与新辑集外断句合编为一卷。刘翰做诗追随“四灵”，王渔洋《香祖笔记》对其评价不高。